**D i s p o z i ț i a**

**nr. 246 din 25 mai 2021**

**privind suspendarea raportului de serviciu al doamnei Kovács Cora-Medeea pentru un interes personal**

Președintele Consiliului Județean Cluj,

Luând în studiu referatul Direcției Generale Buget-Finanțe, Resurse Umane, înregistrat cu nr. 17399/20.05.2021 prin care se supune aprobării suspendarea raportului de serviciu al doamnei Kovács Cora-Medeea, având funcția publică de execuție de consilier, clasa I, gradul profesional Asistent la Serviciul Administrație Publică, ATOP, din cadrul Direcției Administrație și Relații Publice, pe perioada 07.06.2021-07.09.2021, pentru un interes personal;

Având în vedere

* solicitarea doamnei Kovács Cora-Medeea, nr.17399/12.05.2021, de acordare a concediului fără plată și suspendare a raportului de serviciu;

În conformitate cu prevederile:

* art. 191 alin. (1) lit. a), alin. (2) lit. b) și art. 515 alin. (1), (3) și (4) din Ordonanța de Urgență nr. 57/2019 privind Codul administrativ, cu modificările și completările ulterioare;
* art. 1 alin. (1), art. 7 și art. 11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**dispune:**

**Art. 1.** **(1)** Se suspendă raportul de serviciu al doamnei Kovács Cora-Medeea, consilier, clasa I, gradul profesional Asistent la Serviciul Administrație Publică, ATOP, din cadrul Direcției Administrație și Relații Publice, prin acordul părților, pe perioada 07.06.2021-07.09.2021.

**(2)** Predarea lucrărilor și bunurilor care au fost încredințate doamnei Kovács Cora-Medeea în vederea exercitării atribuțiilor de serviciu, se va realiza până cel târziu în data 04.06.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziții se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin e-mail doamnei Kovács Cora-Medeea prezenta dispoziție.

**P R E Ș E D I N T E Contrasemnează:**

 **SECRETAR GENERAL AL JUDEȚULUI**

 **Alin TIȘE Simona GACI**